ভারত-পাকিস্তান ম্যাচের টিকিট সস্তা! বিক্রি শুরু হতেই ক্র্যাশ ওয়েবসাইট

ওয়েব ডেস্ক : ফেব্রুয়ারি মাসে শুরু হচ্ছে টি২০ বিশ্বকাপ (T20 World Cup)। এই টুর্নামেন্টে ফের মুখোমুখি হতে চলেছে চিরপ্রতিদ্বন্দ্বী ভারত-পাকিস্তান (India vs Pakistan Match)। তা নিয়ে উন্মাদনা তুঙ্গে দর্শকদের মধ্যে। আর সেই ম্যাচের টিকিট (Ticket) বিক্রি হচ্ছে খুব কম টাকায়। ইতিমধ্যে এই মহারণের জন্য শেষ হয়ে গিয়েছে প্রথম পর্বের টিকিট। তার পর আবার টিকিট বিক্রি শুরু হতেই ক্র্যাশ করে গেল ওয়েবসাইট (Website crashed)।

১৫ ফেব্রুয়ারি শ্রীলঙ্কায় মুখোমুখি হবে ভারত-পাকিস্তান। সেই ম্যাচের টিকিট বিক্রি হচ্ছে শ্রীলঙ্কার (Srilanka) মুদ্রায় ১৫০০ টাকায়। যা ভারতীয় মুদ্রায় ৪৩৯ টাকা। এত কম দাম হওয়ার কারণে প্রথম পর্বের টিকিট নিয়ে এমনিতেই কাড়াকাড়ি শুরু হয়ে গিয়েছিল। দ্বিতীয় পর্বের টিকিট ছাড়লে একই অবস্থা হবে, সেটাও আগে থেকে অনুমান করা গিয়েছিল। আর সেটাই হল। দ্বিতীয় পর্বের টিকিট বিক্রি শুরু হতেই দর্শকদের কারণে ওয়াবসাইটের ট্র্যাফিক জ্যাম হয়ে গেল। আর কয়েক মিনিটের মধ্যে তা ক্র্যাশ করল।

আরও খবর : সিরিজ জিততে পুজো! ভোররাতে মহাকাল মন্দিরে গম্ভীর, দেখুন ভিডিও

সূত্রের খবর, যে ওয়েবসাইটে এই টিকিট বিক্রি হচ্ছে তাতে বুকিংয়ের সমস্যা হচ্ছে বলে জানিয়েছেন অনেকেই। টিকিট বিক্রির ওয়েবসাইটে এত ট্রাফিক হবে তা কেউ আশা করতে পারেননি। তবে কত সমর্থক একসঙ্গে টিকিট কাটছিলেন সে বিষয়ে এখনও পর্যন্ত কিছু জানা যায়নি।

অন্যদিকে, এত কম দামে আগে কখনও ভারত-পাকিস্তানের টিকিট বিক্রি হয়নি। তা নিয়ে আইসিসি (ICC) সিইও সংযোগ গুপ্ত বলেন, সবাই যাতে এই ম্যাচ দেখতে পারেন সেই কারণে, টিকিটের দাম কম রাখা হয়েছে। আর দাম সস্তা হওয়ার কারণে দর্শকরা টিকিট কাটার জন্য ওয়েবসাইটে ঝাঁপিয়ে পড়েছিলেন। কিন্তু সেই চাপ সামলাতে না পেরে ক্র্যাশ করল ওয়েবসাইট। ফলে অনেকে টিকিট কাটতে পারেননি। তবে জানা যাচ্ছে, পরে আবার টিকিট ছাড়া হবে।